## Odluka o davanju koncesije za posebnu upotrebu pomorskog dobra u svrhu rekonstrukcije i dogradnje crp­ne stanice "Admiral" Opatija

### NN 34/2008 (26.3.2008.), Odluka o davanju koncesije za posebnu upotrebu pomorskog dobra u svrhu rekonstrukcije i dogradnje crp­ne stanice "Admiral" Opatija

# VLADA REPUBLIKE HRVATSKE

**1120**

Na temelju članka 19. stavka 2. Zakona o pomorskom dobru i morskim lukama
(»Narodne novine«, br. 158/2003, 100/2004 i141/2006), Vlada Republike Hrvatske
je na sjednici održanoj19. ožujka 2008. godine, donijela

## ODLUKU

### O DAVANJU KONCESIJE ZA POSEBNU UPOTREBU POMORSKOG DOBRA U SVRHU REKONSTRUKCIJE I DOGRADNJE CRPNE STANICE »ADMIRAL« OPATIJA

I.

Vlada Republike Hrvatske (u daljnjem tekstu: Davatelj koncesije), u skladu s
člankom 17. stavkom 2. Zakona o pomorskom dobru i morskim lukama i člankom 25.
Uredbe o postupku davanja koncesija na pomorskom dobru (»Narodne novine«, br.
23/2004, 101/2004 i 39/2006), daje koncesiju za posebnu upotrebu društvu
Komunalac d.o.o., Opatija (u daljnjem tekstu: Ovlaštenik koncesije), u svrhu
rekonstrukcije i dogradnje crpne stanice »Admiral« Opatija u sklopu
»Vodoopskrbnog plana Liburnijske rivijere i zaleđa«.

II.

Ovlaštenik koncesije stječe pravo posebne upotrebe pomorskog dobra na z.č.
1987/60, k.o. Vasanska, površine 576 metara kvadratnih, u svrhu rekonstrukcije i
dogradnje crpne stanice »Admiral« Opatija, a kako je ucrtano na karti koja čini
Prilog 1. ove Odluke, a ne objavljuje se u »Narodnim novinama«.
Ovlaštenik koncesije dužan je ishoditi građevinsku dozvolu u roku od 1 godine od
dana donošenja ove Odluke, a prema Lokacijskoj dozvoli, klase: UP/I
350-05/04-01/00165, urbroja: 2170-85-01-04-07/ŠB, izdane od Ureda državne uprave
u Primorsko-goranskoj županiji.

III.

Ovlaštenik koncesije se obvezuje da pomorsko dobro koje ovom Odlukom dobiva na
posebnu upotrebu koristi isključivo za namjenu određenu točkom II. ove Odluke.

IV.

Davatelj koncesije daje na korištenje pomorsko dobro navedeno u točki II. ove
Odluke Ovlašteniku koncesije na vremensko razdoblje od 30 godina, računajući od
dana sklapanja ugovora o koncesiji pomorskog dobra.

V.

Za korištenje pomorskog dobra navedenog u točki II. ove Odluke, Ovlaštenik
koncesije se obvezuje da će uredno plaćati Davatelju koncesije godišnju naknadu,
u iznosu od 5,00 kuna po metru kvadratnom zauzetog pomorskog dobra, što ukupno
iznosi 2.880,00 kuna godišnje.

VI.

Ovlašćuje se ministar mora, prometa i infrastrukture da sklopi ugovor o
koncesiji pomorskog dobra u roku od 1 godine od dana donošenja ove Odluke,
ukoliko Ovlaštenik koncesije dostavi pravomoćnu građevinsku dozvolu.
Ugovorom iz stavka 1. ove točke detaljno će se urediti ovlaštenja Davatelja
koncesije, te prava i obveze Ovlaštenika koncesije, posebice u odnosu na
sigurnost plovidbe, osiguranje, zaštitu okoliša, te održavanje objekta.
Ako Ovlaštenik koncesije u roku iz stavka 1. ove točke ne potpiše ugovor o
koncesiji pomorskog dobra, gubi sva prava određena ovom Odlukom.

VII.

Ova Odluka stupa na snagu danom donošenja, a objavit će se u »Narodnim
novinama«.

Klasa: 934-01/08-02/02
Urbroj: 5030116-08-1
Zagreb, 19. ožujka 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur., v. r.**

Odluka, NN 34/2008-1120